stanford-oval/wikipedia huggingface dataset:
Riihimäen junaturma 1970

Riihimäen junaturma 1970 sattui Riihimäen ratapihalla varhain aamulla 10. marraskuuta 1970, kun Lahdesta tulossa ollut tavarajuna törmäsi ratapihalla seisseisiin matkustajavaunuihin. Onnettomuudessa kuoli tavarajunan kuljettaja ja kolme muuta ihmistä loukkaantui. Aineelliset vahingot olivat erittäin suuret, sillä tavarajunan veturin lisäksi useita vaunuja ja ratapihan laitteistoa tuhoutui tai vaurioitui.
Tavarajuna oli ajanut koko matkan Lahdesta Riihimäelle huomattavasti tavallista kovempaa vauhtia. Onnettomuuden välitön syy oli se, että tavarajuna ohitti suurella nopeudella punaista näyttäneen opastimen, eikä ehtinyt raivokkaasta jarrutuksesta huolimatta enää pysähtyä ennen törmäystä. Onni onnettomuudessa oli, ettei asemalla seisseessä paikallisjunassa vielä ollut matkustajia.
Elintasosairaus

Elintasosairaudet ovat sairauksia, joita esiintyy erityisesti korkean elintason maissa. Elintasosairauksien yleisyyteen vaikuttavat tällaisissa maissa noudatettavat elintavat. Korkean elintason maissa varakkailla henkilöillä on kuitenkin parempi terveys ja varakkaat henkilöt siis kärsivät elintasosairauksista vähemmän, vaikka heillä on muita korkeampi elintaso.
Yleisimpiä elintasosairauksiin luettavia sairauksia ovat muun muassa sydänsairaudet, liikalihavuus, kakkostyypin diabetes, metabolinen oireyhtymä, Crohnin tauti, verenpainetauti, allergiat, kihti, osteoporoosi, aivohalvaus, syöpä, syömishäiriöt ja maksakirroosi. Toisinaan myös masennus luetaan elintasosairauksiin, mutta on todettu että masennusta esiintyy kuitenkin piilevänä kehittyvissäkin maissa. Vaikka tartuntataudit ovat kehitysmaissa suurin ongelma, elintasosairaudet lisääntyvät länsimaisen elämäntyylin ja ravintotottumusten saadessa suosiota.
Elintasosairauksien tärkeimpiin syihin kuuluvat:
Vähäinen liikuntaa
Halvan ruoan hyvä saatavuus
Ruoan suuri kaloripitoisuus
Prosessoidun ja huonolaatuisen ruoan suuri osuus
Alkoholi ja tupakka
Pidentynyt elinikä
Aiheesta muualla

Kehitysmaissa yhä enemmän elintasosairauksia (Arkistoitu – Internet Archive)
Elintasosairaudet yleistyneet hurjasti Kiinassa (Arkistoitu – Internet Archive)
Deir al-Balah

| Deir al-Balah |
| --- | --- |
 Näkymä kaupunkiin.
 vaakuna
 Deir al-Balah
 Koordinaatit: 31°25′08″N, 34°21′06″E 
Valtio:  Palestiina
Kuvernoraatti:  Deir al-Balah
Väkiluku (2019):  78 671
Infobox OKVirheellinen NIMI-arvo: 
Deir al-Balah on kaupunki Palestiinan Gazan kaistalla Gazan kaupungin eteläpuolella. Sen asukasluku oli vuonna 2019 arviolta 78 671.
Maantiede

Deir al-Balah sijaitsee Palestiinan Gazan kaistalla noin 14 kilometriä Gazan kaupungista etelään. Hallinnollisesti kaupunkiin kuuluu alue, joka on kooltaan noin 15 km².
Historia

Arkeologisten löytöjen perusteella nykyisen kaupungin alue asutettiin pronssikaudella. Paikka oli muinaisten egyptiläisten linnoitus. Eräs alueelta löydetty egyptiläinen sarkofagi on ajoitettu 1200-luvulle ennen ajanlaskun alkua.
Alueen kuuluessa Bysantin valtakuntaan perustettiin vuoden 372 jaa. paikkeilla luostari, josta kaupungin nykyinen arabiankielinen nimi on johdettu. Nimi Deir al-Balah viittaa vapasti kääntäen taatelien luostariin. Kaupungissa oli tuolloin myös juutalainen yhteisö, joka tunsi paikan nimellä Kefar Darom. Ristiretkien aikana paikka oli tärkeä ristiretkeläisten linna ja hallinnollinen keskus. Paikalla toimivat esimerkiksi temppeliherrat ja Johanniittain ritarikunta. Aijubidit valtasivat lopulta paikan ristiretkeläisiltä ja siitä kehittyi pysähdyspaikka reitillä Kairosta Damaskokseen.
Israelin itsenäisyyssodan yhteydessä vuonna 1948 Deir al-Balahista tuli osa Egyptin hallitsemaa Gazan kaistaa. Samana vuonna perustettiin myös Deir al-Balahin pakolaisleiri kaupungin viereen. Israel miehitti alueen kuuden päivän sodan aikana vuonna 1967. Israelilaismiehitystä kesti vuoteen 1994, jolloin kaupunki luovutettiin palestiinalaishallinnolle.
Talous

Deir al-Balah on tunnettu etenkin taatelien tuotantoalueena. Muihin paikallisen maatalouden tuotteisiin lukeutuvat esimerkiksi sitrushedelmät, mantelit, granaattiomenat ja viinirypäleet.
Väestö

Deir al-Balahin asukasluku oli vuonna 2019 Palestiinan tilastokeskuksen mukaan arviolta 78 671. UNRWA:n mukaan Deir al-Balahin pakolaisleirillä asui lisäksi 25 569 rekisteröityä pakolaista.
Hiekkarantaa Välimeren rannikolla Deir al-Balahssa.
Alueelta löytynyt vanha egyptiläinen sarkofagi.
Revúca (piiri)

Revúcan piiri (slovakiksi okres Revúca) on Slovakian piiri Banská Bystrican alueella. Sen väkiluku oli vuoden 2010 lopussa 40 406.
Revúcan piirillä on Slovakian sisällä yhteistä rajaa Rimavská Sobotan, Breznon ja Rožňavan piirien kanssa.
Vuoden 2010 lopussa Revúcan piirin asukkaista 51 prosenttia oli naispuolisia ja noin 49 prosenttia miespuolisia. Vuoden 2011 lopussa piirin väestöstä muodostivat slovakit 66,2 prosenttia, unkarilaiset 19,1 prosenttia, romanit 6,3 prosenttia, ruteenit 0,8 prosenttia, tšekit, määriläiset ja sleesialaiset yhteensä 0,4 prosenttia, ukrainalaiset 0,1 prosenttia ja muut 7,7 prosenttia. Alle 14-vuotiaiden osuus väestöstä oli vuoden 2011 lopussa 17,7 prosenttia, 15–64-vuotiaiden 70,6 prosenttia ja yli 65-vuotiaiden 11,7 prosenttia väestön keski-iän ollessa 37,8 vuotta. Revúcan piirin väkiluvun ennakoidaan pienenevän 37 642 asukkaaseen vuoteen 2040 mennessä.
Kunnat

Revúcan piirin 42 kuntaa. Ne kunnat, jotka ovat myös kaupunkeja ovat luettelossa lihavoituja.
| 0 | 1 | 2 |
| --- | --- | --- |
|  Držkovce  Gemer  Gemerská Ves  Gemerské Teplice  Gemerský Sad  Hrlica  Hucín  Chvalová  Chyžné  Jelšava  Kameňany  Leváre  Levkuška  Licince  |  Lubeník  Magnezitovce  Mokrá Lúka  Muráň  Muránska Dlhá Lúka  Muránska Huta  Muránska Lehota  Muránska Zdychava  Nandraž  Otročok  Ploské  Polina  Prihradzany  Rákoš  |  Rašice  Ratková  Ratkovské Bystré  Revúca  Revúcka Lehota  Rybník  Sása  Sirk  Skerešovo  Šivetice  Tornaľa  Turčok  Višňové  Žiar  |
Eidsbergin kirkko

| Eidsbergin kirkko Eidsberg kirke |
| --- | --- |

Sijainti:  Indre Østfold, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1200-luku
Materiaali:  kivi
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Eidsbergin kirkko (norj. Eidsberg kirke) on Indre Østfoldin kunnassa Norjassa sijaitseva kivinen ristikirkko 1200-luvulta.
Kuvia

Kirkkosali
Alttari
Aiheesta muualla

Kuvia tai muita tiedostoja aiheesta Eidsbergin kirkko Wikimedia Commonsissa
Roland Leitinger

| Mitalit | Mitalit | Mitalit |  |
| --- | --- | --- | --- |
|  Roland Leitinger vuonna 2008. |  Roland Leitinger vuonna 2008. |  Roland Leitinger vuonna 2008. |  |
Maa:   Itävalta
Miesten alppihiihto
| MM-kilpailut  | MM-kilpailut  | MM-kilpailut  |  |
|  Hopeaa | Sankt Moritz 2017 | suurpujottelu |  |
Roland Leitinger (s. 13. toukokuuta 1991) on itävaltalainen alppihiihtäjä, joka edustaa Ski Club Sankt Martinia.
Alppihiihdon maailmancupissa Leitinger kilpaili ensimmäisen kerran Hinterstoderin suurpujottelussa helmikuussa 2011. Ensimmäiset maailmancupin pisteensä hän saavutti Åren suurpujottelussa joulukuussa 2014 sijoituttuaan 21:nneksi. Kymmenen parhaan joukkoon hän sijoittui ensimmäisen kerran oltuaan kuudes Söldenin suurpujottelussa lokakuussa 2015. Ensimmäisen palkintosijansa hän saavutti oltuaan kolmas Alta Badian parisuurpujottelussa joulukuussa 2019. Lokakuussa 2021 hän oli Söldenin suurpujottelussa toinen.
Sankt Moritzin MM-kilpailuissa 2017 Leitinger saavutti suurpujottelussa hopeaa. Cortina d'Ampezzon MM-kilpailuissa 2021 hän sijoittui suurpujottelussa kymmenenneksi.
Aiheesta muualla

Kuvia tai muita tiedostoja aiheesta Roland Leitinger Wikimedia Commonsissa
Roland Leitingerin kotisivut
Riihimäen Uimaseura

Riihimäen Uimaseura on vuonna 1963 perustettu riihimäkeläinen urheiluseura.
Seuran tarkoituksena on uimataidon, uintiharrastuksen ja vesiliikunnan edistäminen. Se järjestää jäsenilleen uimaopetusta, kunto- ja terveysliikuntaa, kilpaurheiluun tähtäävää valmennustoimintaa sekä uintikilpailuja. Toiminta tähtää pitkäaikaiseen ja mielekkääseen harrastamiseen seurassa.
Aiheesta muualla

http://www.riihimaenuimaseura.fi/ (Arkistoitu – Internet Archive)
Ronald Atkins

Ronald "Ron" Atkins (13. kesäkuuta 1916 Barry – 30. joulukuuta 2020 Preston) oli brittiläinen työväenpuolueen poliitikko.
Atkins liittyi työväenpuolueeseen taantuman aikana 1930-luvulla. Hän istui Yhdistyneen kuningaskunnan alahuoneen jäsenenä Preston North -vaalipiirin edustajana vuosina 1966–1970 ja 1974–1979. Atkins kannatti Campaign for Nuclear Disarmament -järjestöä ja vaikutti Vietnamin sodan vastaisissa mielenosoituksissa 1960-luvulla. Hän myös kampanjoi polyteknisen opiston (nykyään Keski-Lancashiren yliopisto) Prestoniin perustamisen puolesta. Atkins istui Prestonin kaupunginvaltuutettuna yli 90-vuotiaaksi saakka. Myöhemmin hän tuki Jeremy Corbynia ja esimerkiksi piti tälle lämmittelypuheen elokuussa 2015 tämän käydessä Prestonissa. Satavuotispäivänsä yhteydessä (2016) Atkins kertoi harrastaneensa yhä aktiivisesti salonkitanssia. Kuollessaan 104-vuotiaana hän oli pitkäikäisin koskaan elänyt entinen parlamentin jäsen Yhdistyneessä kuningaskunnassa.
Atkins oli kuolemaansa saakka naimisissa paikallispoliitikko Elizabeth Atkinsin kanssa.
Rewa (Intia)

| Rewa |
| --- | --- |
 Keotin vesiputous Rewassa
 Rewa
 Koordinaatit: 24.53°N, 81.3°E 
Valtio:  Intia
Osavaltio:  Madhya Pradesh
Piirikunta:  Rewa
Väkiluku (2011):  235 654
Infobox OKVirheellinen NIMI-arvo: 
Rewa on Intian Madhya Pradeshin osavaltiossa sijaitseva noin 235 000 asukkaan kaupunki, joka toimii samannimisen piirikunnan hallinnollisena keskuksena. Nimensä se on saanut Narmada-joen toisesta nimestä, joka on Rewa. Rewan ruhtinaskunta perustettiin vuoden 1400 tienoilla ja Rewan kaupungista tuli sen pääkaupunki vuonna 1597. Vindhya Pradeshin pääkaupunki siitä tuli vuonna 1948. Kaupungissa on Rewan linnoitus, jonka sisältä löytyy useita temppeleitä. 13 kilometrin päässä Rewasta sijaitsee Govindgarh, joka toimi Rewan maharadžan kesäpääkaupunkina.
Intian vuoden 2011 väestönlaskennassa Rewan asukasluku oli 235 654 henkeä. Asukkaista 87 prosenttia oli uskonnoltaan hindulaisia ja toiseksi suurin uskonto oli islam (12 %). Slummeissa eli noin 22 prosenttia rewalaisista eli 52 786 henkeä. Lukutaitoisten osuus Rewan asukasluvusta oli 86 prosenttia.
Aiheesta muualla

Kuvia tai muita tiedostoja aiheesta Rewa (Intia) Wikimedia Commonsissa
David Coverdale

| David Coverdale |
| --- | --- |
 David Coverdale esiintymässä Whitesnaken riveissä kesäkuussa 2006.
Henkilötiedot
Syntynyt: 22. syyskuuta 1951 (ikä 73)
Ammatti:  muusikko
Muusikko
Aktiivisena:  1965–
Tyylilajit:  heavy metal glam metal hard rock
Soittimet:  laulu, huuliharppu, kitara,  perkussiot
Yhtyeet:  Deep Purple (1973–1976) Whitesnake (1978–) Coverdale & Page (1991–1993) Vintage 67(1965–1968) The Government (1968–1972) Fabulosa Brothers (1972–1973)
Levy-yhtiöt:  lukuisia
Aiheesta muualla
www.davidcoverdale.com
  [ Muokkaa Wikidatassa ] [ ohje ]  
David Coverdale (s. 22. syyskuuta 1951 Saltburn-by-the-Sea, Yorkshire, Englanti) on brittiläinen laulaja. Coverdale nousi julkisuuteen vuonna 1973, kun hän liittyi Deep Purple -yhtyeeseen laulajaksi. Deep Purplen hajottua vuonna 1976 Coverdale perusti yhtyeen nimeltä Whitesnake, josta tuli yksi kaikkien aikojen tunnetuimmista hard rock -yhtyeistä.
Coverdale levytti Deep Purplen kanssa kolme studioalbumia. Yhtyeen hajottua Coverdale aloitti oman soolouransa ja julkaisi ensimmäisen soololevynsä, White Snake, vuonna 1977. Levyn mukaan Coverdale nimesi seuraavana vuonna perustamansa yhtyeen Whitesnakeksi. Vuonna 1984 Deep Purple koottiin yhteen uudelleen. Coverdalelle tarjottiin laulajan paikkaa, mutta hän kieltäytyi ja päätti jatkaa uraansa Whitesnaken kanssa. Yhtyeen ura oli lähtenyt nousuun vuonna 1980 julkaistun Ready an' Willing -albumin myötä. Whitesnaken hajottua vuonna 1991 Coverdale oli halukas liittymään Deep Purpleen, mutta yhtyeen silloinen laulaja Joe Lynn Turner sai jatkaa pestiään. Coverdale kokosi Whitesnaken uudelleen, mutta yhtye hajosi pian. Vuosina 1997–1998 Whitesnake järjesti suuren jäähyväiskiertueen. Whitesnake kuitenkin palasi esiintymislavoille vuonna 2002, jonka jälkeen Coverdale yhtyeineen on jatkanut uraansa aktiivisesti.
Coverdale on ollut mukana jokaisella Whitesnaken levyttämällä kappaleella. Hän on myös levyttänyt neljä sooloalbumia. Vuonna 1991 hän perusti Coverdale/Page-nimisen yhtyeen Led Zeppelinin kitaristi Jimmy Pagen kanssa. Kokoonpano julkaisi yhden studioalbumin.
Coverdale on myös tehnyt musiikkia Tom Cruisen tähdittämään elokuvaan Days of Thunder – ukkosta radalla.
Yksityiselämä

David Coverdale avioitui vuonna 1974. Hänelle ja vaimo Julialle syntyi tytär Jessica vuonna 1978. Avioliitto päättyi eroon. Coverdale avioitui toistamiseen näyttelijä Tawny Kitaenin kanssa 17. helmikuuta 1989. Avioliitto päättyi eroon huhtikuussa 1991. Kitaen tunnetaan esiintymisestään Whitesnaken videoissa "Here I Go Again", "Still of the Night", "The Deeper the Love" ja "Is This Love". Vuonna 1997 Coverdale avioitui kolmannen kerran. Hänen vaimonsa Cindy on tanssikouluyrittäjä. Pariskunnalla on vuonna 1996 syntynyt poika Jasper. Coverdale on myös isoisä, sillä hänen tyttärellään Jessicalla on kaksi lasta. Coverdalesta tuli Yhdysvaltojen kansalainen 1. maaliskuuta 2007. Hän on asunut Lake Tahoen lähistöllä 1980-luvulta lähtien.
Coverdale asuu Yhdysvalloissa ja hänestä tuli Yhdysvaltojen kansalainen vuonna 2007.
Vuonna 2013 Coverdale kertoi kärsivänsä heikentyneestä kuulosta.
Diskografia

Luettelossa mainitaan vain studiolevytykset.
Diskografia > Sooloalbumit

White Snake (1977)
Northwinds (1978)
Into the Light (2000)
Diskografia > Deep Purple

Burn (1974)
Stormbringer (1974)
Come Taste The Band (1975)
Diskografia > Whitesnake

Snakebite (1978)
Trouble (1978)
Lovehunter (1979)
Ready an' Willing (1980)
Come an' Get It (1981)
Saints & Sinners (1982)
Slide It In (1984)
1987 (1987)
Slip of the Tongue (1989)
Restless Heart (1997)
Good to Be Bad (2008)
Forevermore (2011)
The Purple Album (2015)
Flesh & Blood (2019)
Diskografia > Coverdale/Page

Coverdale/Page (1993)
Aiheesta muualla

Wikimedia Commonsissa on kuvia tai muita tiedostoja aiheesta .
Whitesnaken viralliset kotisivut. (englanniksi)
Whitesnake
| --- | --- |
Studioalbumit::   Snakebite  Trouble  Lovehunter  Ready an' Willing  Come an' Get It  Saints & Sinners  Slide It In  1987  Slip of the Tongue  Restless Heart  Good to Be Bad  Forevermore  The Purple Album  Flesh & Blood 
EP:t::   Snakebite EP  1987 Versions 
Livealbumit::   Live at Hammersmith  Live...In the Heart of the City  Starkers in Tokyo  Live: In the Still of the Night  Live: In the Shadow of the Blues  Live at Donington 1990 
Kokoelmat::   Whitesnake's Greatest Hits  The Silver Anniversary Collection  The Early Years  The Definitive Collection  30th Anniversary Collection 
Singlet::   ”Lie Down (A Modern Love Song)”  ”Long Way from Home”  ”Fool for Your Loving”  ”Ready an’ Willing”  ”Ain’t No Love in the Heart of the City”  ”Don’t Break My Heart Again”  ”Would I Lie to You”  ”Here I Go Again”  ”Guilty of Love”  ”Standing in the Shadow”  ”Give Me More Time”  ”Love Ain’t No Stranger”  ”Slow an’ Eas”y  ”Here I Go Again '87”  ”Is This Love”  ”Still of the Night”  ”Crying in the Rain”  ”Give Me All Your Love”  ”Fool for Your Loving '89”  ”The Deeper the Love”  ”Now You’re Gone”  ”Is This Love/Sweet Lady Luck”  ”Too Many Tears”  ”Don’t Fade Away”  ”All I Want Is You”  ”All For Love”  ”Summer Rain”  ”Lay Down Your Love”  ”Love Will Set You Free” 
Videotallenteet::   Whitesnake Commandos  Trilogy  Starkers in Tokyo  Live: In the Still of the Night  Live at Donington 1990 
Katso myös::   Deep Purple  Paice, Ashton & Lord
Eemeli Takala

| Eemeli Takala> Henkilötiedot |
| --- | --- |
Syntynyt: 6. syyskuuta 2000 (ikä 24) Tampere, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  184 cm
Paino:  91 kg
Seura
Seura:  Hermes
Sarja:  Mestis
Pelinumero:  10
Pelaajaura
Pääsarjaura:  2019–
Aik. seurat:  Ässät (SML) Ketterä (Mestis) TUTO Hockey (Mestis)
Eemeli Takala (s. 6. syyskuuta 2000 Tampere) on suomalainen jääkiekkoilija, joka pelaa Mestis-joukkue Kokkolan Hermeksessä. Hän on pelipaikaltaan vasen laitahyökkääjä.
Ura

Takala on seinäjokilaisen S-Kiekon kasvatti. Hän pelasi juniorina myös Kurikan Ryhdissä, josta Takala palasi B-juniori-ikäisenä S-Kiekkoon kaudeksi 2015–2016. Kaudeksi 2016–2017 hän siirtyi Porin Ässien B2-nuoriin. Hän oli joukkueen paras pistemies ja maalintekijä tehoilla 42+36=78, joilla Takala voitti koko B2-nuorten SM-sarjan maalipörssin ja sijoittui pistepörssissä neljänneksi.
Kaudella 2018–2019 Takala debytoi Ässien SM-liigajoukkueessa. Hän teki liigadebyyttinsä 6. maaliskuuta 2019 vieraissa KooKoota vastaan. Takala merkittiin Ässien nelosketjun vasempaan laitaan Jussi Makkosen ja Aleksi Rekosen viereen. Hän sai ottelussa jääaikaa 9.51 minuuttia. Takala keräsi ottelusta teholukeman –1. Hän pelasi loppukevään aikana kaikkiaan viisi SM-liigaottelua ilman tehopisteitä. Suurimman osan kaudestaan Takala pelasi kuitenkin vielä Ässien A-nuorissa, joiden paras pistemies ja maalintekijä hän oli tehoilla 20+13=33.
Takala siirtyi kaudeksi 2020–2021 Mestis-joukkue Kokkolan Hermekseen. Joukkuetta valmensi hänelle sekä Ässien A-nuorista että SM-liigasta tuttu Jere Härkälä. Tammikuussa 2021 seura lainasi Takalan toistaiseksi voimassa olevalla sopimuksella sopimuksella Ässien organisaatioon, kun Hermes oli joutunut lomauttamaan pelaajansa. Hän pelasi siellä yhdeksän ottelua, kunnes Mestis jatkui helmikuussa. Kaikkiaan Takalan tulokaskausi sarjassa toi 29 runkosarjaottelussa tehot 7+12=19 ja 12 playoff-ottelussa tehot 1+5=6. Hän jakoi runkosarjassa Hermeksen sisäisen maalipörssin toisen sijan Heikki Harjun ja Oskari Uomalan kanssa edellään Erik Ahopelto sekä sijoittui sisäisessä pistepörssissä neljänneksi. Takala voitti kauden päätteeksi Mestis-hopeaa. Toukokuussa hän teki seuran kanssa vuoden mittaisen jatkosopimuksen.
Kaudella 2021–2022 Takala oli tehoilla 21+17=38 Hermeksen paras maalintekijä ja toiseksi paras pistemies Erik Ahopellon jälkeen. Hän jakoi koko Mestiksen maalipörssin kuudennen sijan RoKin Heikki Huttusen ja Peliittojen Sergei Popovin kanssa. Takala voitti myös Hermeksen sisäisen tehotilaston lukemalla +19.
Takala siirtyi kaudeksi 2022–2023 jatkamaan Mestis-pelejään vuoden mittaisella sopimuksella Imatran Ketterään. Hän teki siellä 21 ottelussa vain tehot 1+1=2, kunnes joulukuussa 2022 Takala siirtyi loppukauden kattavalla sopimuksella TUTO Hockeyn joukkueeseen.
Kaudeksi 2023–2024 Takala palasi vuoden mittaisella sopimuksella Hermekseen. Toukokuussa 2024 hän teki seuran kanssa vuoden mittaisen jatkosopimuksen.
Pelityyli

Hermeksen entinen päävalmentaja Jere Härkälä on kuvaillut Takalaa fyysisesti vahvaksi ja hyvin liikkuvaksi hyökkääjäksi, joka osaa käyttää kokoaan hyödykseen ja pystyy suojaamaan kiekkoa. Hän on luonnehtinut itseään voimahyökkääjäksi ja maininnut esikuvakseen Mikko Rantasen.
Rickard Rydell

| Rickard Rydell |
| --- | --- |
 Rickard Rydell vuonna 2012
Henkilötiedot
Syntynyt: 22. syyskuuta 1967 (ikä 57) Vallentuna, Ruotsi
Kansalaisuus:   Ruotsi
Moottoriurheilija
WTCC
Vuodet:  2005–2009, 2012–2015
Tallit:  Seat Sport, Nika International
Aikaisemmat sarjat
2011–2012 2002–2004 2001 1994–2000:  Skandinavian TCC ETCC FIA GT BTCC
Mestaruudet
1998, 2011:  2
Aiheesta muualla
www.rickardrydell.com
Rickard Rydell (s. 22. syyskuuta 1967 Vallentuna) on ruotsalainen kilpa-autoilija.
Eri vakioautoluokissa kunnostautunut Rydell kilpaili vuosina 1994–2000 BTCC-sarjassa, ja voitti sarjan mestaruuden vuonna 1998 ajaessaan tehdastallin Volvo S40:llä. Vuosina 2005–2015 hän kilpaili WTCC-sarjassa.
Rydell on osallistunut neljästi Le Mansin 24 tunnin ajoon. Vuonna 2007 hänen autokuntansa voitti GT1-luokan Aston Martinilla, ja sijoittui yleiskilpailun viidenneksi.
Rydellin pikkuformulauran paras saavutus oli vuoden 1992 Formula 3-luokan arvostetun Macaon Grand Prix'n voitto.
Riihimäen Töyrykadun työväentalo

| Töyrykadun työväentalo |
| --- | --- |
Osoite:  Töyrykatu 12, 11100 Riihimäki
Sijainti:  Koivistonmäki, Riihimäki
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Töyrykadun työväentalo oli Riihimäellä, Koivistonmäen kaupunginosassa Töyrykadulla sijainnut työväentalo. Se myytiin yksityisomistukseen vuonna 1932.
Historiaa

Kommunistinen työväenyhdistys Liitto perustettiin sisällissodan jälkeen, kun työväenliike jakautui kahtia. Kun sosialidemokraatit voittivat kiistan Riihimäen työväentalosta, Liitto hankki oman talon Töyrykadun varrelta. Syyskuussa 1923 nimismies määräsi talon suljettavaksi kommunistisen toiminnan vuoksi, mutta se avattiin uudelleen keväällä 1924. 1930-luvun alussa yhdistys lakkautettiin kommunistilakien nojalla.
Hieman ennen yhdistyksen virallista lakkauttamista se vuokrasi talon vaskisepänliikkeelle. Syksyllä 1932 talo pakkohuutokaupattiin, ja sen osti yksityishenkilö. Talo käsitti kolme huonetta ja keittiön, ja se sijaitsi osoitteessa Töyrykatu 12.
Dieter Schwarz

| Dieter Schwarz> Henkilötiedot |
| --- | --- |
Syntynyt: 24. syyskuuta 1939 (ikä 85) Heilbronn, Saksa
Muut tiedot
Omaisuus:  20,9 miljardia dollaria (3/2018)
Yritys:  Schwarz Gruppe (Lidl-supermarketit ja Kaufland-hypermarketit)
Dieter Schwarz (s. 24. syyskuuta 1939 Heilbronn, Saksa) on saksalainen yrittäjä, joka omistaa Schwarz Groupin, johon kuuluvat vuosittain yli 100 miljardin dollarin yhteisliikevaihdon tekevät Lidl- ja Kaufland-vähittäiskauppaketjut. Schwarz on yksi Saksan rikkaimmista miljardööreistä. Hän oli vuonna 2017 maailman 25. varakkain ihminen.
Yksityisyys

Dieter Schwarz varjelee yksityisyyttään tarkasti. Hän välttelee julkisuutta ja kieltäytyy tiukasti kaikista haastatteluista. Hänestä on olemassa tiettävästi vain muutamia valokuvia. Hänen kerrotaan kieltäytyneen maineikkaasta yrittäjäpalkinnosta, sillä ei halunnut kasvojansa kuvattavan. Hänen kerrotaan poistattaneen julkisuudesta kuvia asianajajien avustuksella.
Saksalainen Bild -lehti arvelee syyksi kilpailevan kauppiaan Theo Albrechtin kidnappauksen vuonna 1971 ja Schleckerin kauppaketjun omistajien kahden teini-ikäisen lapsen kidnappaukset vuonna 1987. Kauppalehti Option mukaan hän pelkäsi joutuvansa samanlaiseen tilanteeseen. Jotkut puolestaan arvelevat hänen pelkäävän julkisuuden vahingoittavan liiketoimia.
Elämä

Dieter Schwarz syntyi Heilbronnin kaupungissa Baden-Württembergin osavaltiossa, Saksassa vuonna 1939. Hänen isänsä Josef Schwarz oli ammatiltaan kauppias. Ylioppilaaksi valmistuttuaan Dieter Schwarz siirtyi harjoittelemaan isänsä omistamaan Lidl & Schwarz KG -myymälään.
Alunperin Schwarzien ideana oli perustaa kauppa Schwarz-Markt nimellä, mikä tarkoittaa suomeksi mustaa pörssiä. Tämä oli kuitenkin sopimatonta toisen maailmansodan jälkeisessä Saksassa.
Vuonna 1968 hän avasi ensimmäisen supermarketinsa, Handelshofin. Ensimmäisen Lidl-nimellä toimivan myymälänsä hän avasi vuonna 1973 Ludwigshafeniin. Isänsä kuoltua vuonna 1977 Schwarz osti oikeuden käyttää Lidl-nimeä eläkkeeltä olevalta opettajalta, Ludwig Lidliltä. Hinnan on arveltu olleen 1 000 Saksan markkaa.
1990-luvulla Schwarz kasvatti Lidlistä globaalin suuryrityksen. Hän vetäytyi operatiivisesta johdosta strategiseksi neuvonantajaksi vuonna 1999.
Schwarz asuu yhä syntymäkaupungissaan Heilbronnissa. Hän on ollut naimisissa Franziska Schwarzin kanssa yli 50 vuotta. Heillä on kaksi täysi-ikäistä tytärtä. Heilbronnin kaupunki on nimennyt hänet kunniakansalaisekseen.
Omaisuus

Dieter Schwarzin omaisuuden arvioitiin vuonna 2008 olevan 11 miljardia euroa. Maaliskuussa 2018 hänen omistustensa arvoksi määritettiin noin 20,9 miljardia dollaria. Vuonna 2023 omaisuuden arvoksi arveltiin olevan jo yli 43,9 miljardia euroa.
Theo Albrechtin kuoltua kesäkuussa 2014 Schwarz on ollut Saksan rikkaimpia yksityishenkilöitä. Helmikuussa 2023 hän oli Forbesin mukaan maailman 27. rikkain ihminen.